Խոսե Մարիա Բակերո

Խոսե Մարիա Բակերո Էսկուդերո (, ), իսպանացի նախկին ֆուտբոլիստ (կիսապաշտպան), մարզիչ։ Իր կարիերան սկսել է որպես հարձակվող, բայց հետագայում սկսել է հանդես գալ որպես հարձակվողական ոճի կիսապաշտպան։ Լավ է խաղացել երկու ոտքով։ Իր տասնյոթամյա կարիերայի մեծ մասն անցկացնելով «Ռեալ Սոսիեդադ» և «Բարսելոնա» ակումբներում՝ նա Լա Լիգայում անցկացրել է 483 խաղ՝ խփելով 139 գոլ։ 1990-ական թվականների վերջին սկսել է մարզչական կարիերան։

Կարիերա

Ակումբային 
Մինչև 1980 թվականը խաղացել է «Ռեալ Սոսիեդադի» երիտասարդական թիմում։ Հիմնական կազմում իր նորամուտը կատարել է սեպտեմբերի 16-ին «Վալենսիայի» դեմ խաղում։ Ակումբում անցկացրել է 8 մրցաշրջան։ Ակումբի հետ միասին Բակերոն դարձել է Իսպանիայի կրկնակի չեմպիոն, Իսպանիայի գավաթի և Սուպերգավաթի դափնեկիր։ 1988 թվականին հրավիրվել է «Բարսելոնա»։ Բակերոն այդ թիմում խաղացել է այնպիսի ֆուտբոլիստների հետ, ինչպիսիք են Չիկի Բեգիրիստայնը, Լուիս Լոպես Ռեկարտեն, Ալբերտո Լոպես Ուֆարտեն։ «Բարսելոնայի» կազմում նա դարձել է Չեմպիոնների Լիգայի հաղթող, ինչպես նաև հերթական անգամ նվաճել է Իսպանիայի սուպերգավաթը և շատ այլ տիտղոսներ։ Կարիերան ավարտել է մեքսիկական «Վերակրուս» ակումբում՝ 34 տարեկան հասակում։

Հավաքականում 
Բակերոն Իսպանիայի հավաքականում իր նորամուտը կատարել է 1987 թվականի հոկտեմբերի 14-ին Ավստրիայի հավաքականի դեմ խաղում։ Նույն թվականի նոյեմբերի 18-ին նա խփել է 3 գոլ Ալբանիայի հավաքականի դարպասին։ Մասնակցել է Եվրոպայի 1988 թվականի առաջնությանը և 1990 ու 1994 թվականների աշխարհի առաջնություններին։

Գոլեր հավաքականում

Մարզչական 
Դառնալով մարզիչ՝ Բակերոն գլխավորել է մեքսիկական «Պուեբլա» ակումբը։ Այդտեղ որպես մարզիչ աշխատել է ոչ երկար։ 6 տարի անց նշանակվել է «Մալագա Բ» ակումբի գլխավոր մարզիչ։ Ավելի ուշ նա հեռացել է ակումբից։ 2005 թվականին դարձել է «Ռեալ Սոսիեդադ» ակումբի տնօրեն, իսկ մեկ տարի անց՝ գլխավոր մարզիչ։ Գլխավոր մարզչի պաշտոնում նա անցկացրել է 7 խաղ և հեռացվել պաշտոնից։ Ոչ մեծ ընդմիջումից հետո Բակերոն գլխավորել է «Բոլոնյան»։ 2010 թվականի սեպտեմբերի 13-ին բազմաթիվ պարտությունների պատճառով նա հեռացվել է պաշտոնից։

2010 թվականի նոյեմբերի 3-ին դարձել է «Լեխի» գլխավոր մարզիչ։ Որպես ակումբի գլխավոր մարզիչ՝ Բակերոն իր նորամուտը կատարել է անգլիական «Մանչեսթեր Սիթիի» դեմ խաղում, որն անցկացվել է ՈՒԵՖԱ Եվրոպա Լիգայի շրջանակներում։  Այդ խաղը Բակերոյի համար եղել է հաջող. նրա ակումբը հաղթել է 3:1 հաշվով։

Սակայն ընդհանուր առմամբ նրա գլխավորությամբ թիմը ոչ մի հաջողության չի հասել, իսկ 20012 թվականի փետրվարի 25-ին կայացած «Ռուխի» դեմ խաղում կրած հերթական խոշոր պարտությունից հետո նա հեռացվել է գլխավոր մարզչի պաշտոնից։

Ելույթների վիճակագրության

Ակումբային վիճակագրություն

Ձեռքբերումներ 
 «Ռեալ Սոսիեդադ»
 Իսպանիայի չեմպիոն - 1980/81, 1981/82
 Իսպանիայի գավաթի դափնեկիր - 1986/87
 Իսպանիայի Սուպերգավաթի դափնեկիր - 1982

 «Բարսելոնա»
 ՈՒԵՖԱ Չեմպիոնների լիգայի հաղթող - 1991/92
 ՈՒԵՖԱ գավաթակիրների գավաթի դափնեկիր - 1988/89, 1996/97
 ՈւԵՖԱ Սուպերգավաթի դափնեկիր - 1992
 Իսպանիայի գավաթի դափնեկիր - 1989/90, 1996/97
 Իսպանիայի չեմպիոն - 1990/91, 1991/92, 1992/93, 1993/94
 Իսպանիայի Սուպերգավաթի դափնեկիր - 1991, 1992, 1994, 1996

Անձնական կյանք 
Բակերոն եղել է իր ընտանիքի երկրորդ երեխան։ Նրա ավագ եղբայրը՝ Սանտյագոն, նույնպես ֆուտբոլիստ է (հարձակվող)։ Նա խաղացել է «Ռեալ Սոսիեդադում», «Էրկուլեսում», ինչպես նաև «Պալենսիայի» կազմում։ Կրտսեր եղբայրը՝ Խուանը, նույնպես նախկին ֆուտբոլիստ (հարձակվող) է և «Բարսելոնայի» սան։ 2009 թվականին Խուանը տեղափոխվել է «Պոլոնիայի» մարզչական շտաբ, որի մարզիչը եղել է Խոսե Մարիա Բակերոն։

Ծանոթագրություններ

Արտաքին հղումներ 
 Ֆուտբոլիստի էջը bdfutbol.com կայքում
 Վիճակագրությունը rsssf.com կայքում

Իսպանացի ֆուտբոլիստներ
Իսպանացի ֆուտբոլային մարզիչներ
Բարսելոնայի ֆուտբոլիստներ
Ռեալ Սոսիեդադի ֆուտբոլիստներ
Իսպանիայի հավաքականի ֆուտբոլիստներ
Ֆուտբոլի կիսապաշտպաններ
Լա Լիգայի ֆուտբոլիստներ